Vyhodnotenie medzirezortného pripomienkového konania

Spôsob pripomienkového konania: skrátené (5 pracovných dní)

Zoznam oslovených subjektov: podpredseda vlády pre európsku integráciu a pre ľudské a menšinové práva a regionálny rozvoj, ministerstvo dopravy, pôšt a telekomunikácií, ministerstvo zahraničných vecí, ministerstvo vnútra, ministerstvo hospodárstva, ministerstvo financií, ministerstvo kultúry, ministerstvo obrany, ministerstvo školstva, ministerstvo zdravotníctva, ministerstvo výstavby a regionálneho rozvoja, ministerstvo spravodlivosti, ministerstvo práce, sociálnych vecí a rodiny, ministerstvo pôdohospodárstva, ministerstvo životného prostredia, Úrad vlády SR, sekcia kontroly, Odbor vládnej agendy Úradu vlády, Sekcia hospodárskej politiky Úradu vlády, Úrad pre štátnu službu, Protimonopolný úrad, Najvyšší kontrolný úrad, Úrad geodézie, kartografie a katastra, Úrad priemyselného vlastníctva, Úrad pre normalizáciu, metrológiu a skúšobníctvo, Správa štátnych hmotných rezerv, Štatistický úrad, Úrad jadrového dozoru, Úrad pre verejné obstarávanie, Generálna prokuratúra, Národná banka Slovenska, Únia miest Slovenska, hlavné mesto SR Bratislava, ZMOS. 

Počet oslovených subjektov: 33

Zaslali do stanoveného termínu: 26

Zaslali po termíne: 0

Vôbec nezaslali: 7

Počet pripomienok, z toho zásadných: 3 (1) 

 Rozporové konanie: Na rokovaní s ministrom dopravy, pôšt a telekomunikácií 14. 9. 2005 bol rozpor odstránený.

O – obyčajná pripomienka
Z – zásadná pripomienka
A – akceptovaná
N – neakceptovaná
C – čiastočne akceptovaná

Rezort	Pripomienka	Typ	Spôsob vybavenia	Odôvodnenie	
Gen. Prokuratúra, NBS, SŠHR, ÚVO, ÚJD, ŠÚ, ÚPV, ÚGKK, PÚ, ÚPŠS, ÚV(SHP), ÚV (OVA), ÚV (SK), MS, MP, MVaRR, MZ, MŠ, MF, MK, MH, MO, MV, PPVL Csáky,					
ÚV OVA	Technické a jazykové úpravy	O	A	Text upravený	
MPSVaR	Upraviť druhý termín pre všetkých rovnako (nielen MPSVaR) a vložiť slovo „nových“	O	A	Text návrhu uznesenia upravený	
MDPaT	V návrhu uznesenia vypustiť slovo „vydať“ a za slovami „všeobecne záväzný právny predpis“ pred čiarku vložiť dovetok „v rámci legislatívneho procesu k pripomienkovému konaniu“; zo slova „vydať“ nie je možné jednoznačne určiť, či ide o vypracovanie materiálu do MPK alebo publikovanie v Z. z. SR. Do 30 dní nie je možné taký predpis publikovať v Z. z. 	Z	N	Text návrhu uznesenia presne kopíruje ustanovenie § 8 ods. 2 zákona č. 523/2004 Z. z. o rozpočtových pravidlách vrátane slova „vydať“; pripomienka teda smeruje voči textu platného zákona. Na základe informácií z iných zainteresovaných rezortov a vzhľadom na čas, po ktorý je táto úloha aktuálna, je 30 dňová lehota postačujúca. Rozpor odstránený.